
A N U N Ț

S.C  Spitalul Orășenesc S.R.L Videle organizează la sediul său din  Orașul Videle, Șos. Pitești, nr. 54, concurs pentru ocuparea  pe perioada nedeterminată a următoarelor posturi  vacante, în conformitate cu Hotărârea nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

1. Laborator Radiologie si Imagistică Medicală – pentru aparat Computer Tomograf
- 1 post asistent medical debutant specialitatea radiologie cu competentă în imagistică prin computer tomograf, cu normă întreagă, perioadă nedeterminată (post UNIC);
- diplomă de şcoală sanitară postliceală sau echivalentă sau  diplomă de studii postliceale prin echivalare conform Hotărârii Guvernului nr. 797/1997 privind echivalarea studiilor absolvenţilor liceelor sanitare, promoţiile 1976-1994 inclusiv, cu nivelul studiilor postliceale sanitare
- diploma de bacalaureat
- certificatul de membru O.A.M.G.M.A.M.R. cu viza pe anul in curs;
 - asigurarea de malpraxis;
 - nu necesită vechime ca asistent medical 

2. Compartiment Neonatologie
- 1 post asistent medical debutant specialitatea medicină generală, cu normă întreagă, perioadă nedeterminată (post scos la  concurs prin memorandum M.S. nr. CAZ7219 din 29.07.2026);
- diplomă de şcoală sanitară postliceală sau echivalentă sau  diplomă de studii postliceale prin echivalare conform Hotărârii Guvernului nr. 797/1997 privind echivalarea studiilor absolvenţilor liceelor sanitare, promoţiile 1976-1994 inclusiv, cu nivelul studiilor postliceale sanitare
- diploma de bacalaureat
- certificatul de membru O.A.M.G.M.A.M.R. cu viza pe anul in curs;
 - asigurarea de malpraxis;
 - nu necesită vechime ca asistent medical 

3. Compartiment Garderobă – Internări
- 1 post băieș, cu normă întreagă, perioadă nedeterminată (post UNIC);
- școală generală
- nu necesită vechime

Pentru a ocupa un post  vacant sau temporar vacant candidatul trebuie  să îndeplinească următoarele condiții generale, conform art. 15 al Regulamentului - cadru aprobat prin Hotararea Guvernului nr. 1336 din 08 noiembrie 2022, cu modificarile si completarile ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
[bookmark: _Hlk216427207]Pentru înscrierea la concurs candidații vor prezenta un dosar de concurs care va conține următoarele documente :
a) formular de înscriere la concurs, conform modelului prevăzut la anexa nr. 2 la  prezentul anunț;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului, conform anexa nr. 3 la  prezentul anunț;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare ( nu se află în evidență cu boli cronice și neurologice), eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;
i) curriculum vitae, model comun european.
j) chitanță plată taxă concurs 200 lei;
Adeverința care atestă  starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor are obligaţia de a completa dosarul de concurs cu originalul documentului prevăzut la  lit. f), anterior datei de susţinere a probei scrise şi/sau probei practice. Copia actului de identitate, copiile documentelor de studii si carnetul de munca sau, dupa caz, adeverintele care atesta vechimea vor fi prezentate si in original în vederea verificarii conformitatii copiilor cu acestea.
Dosarele de participare la concurs se depun la secretariatul unitatii din cadrul S.C. Spitalul Orasenesc S.R.L. Videle, în termen de 10 zile lucratoare de la data afisarii anuntului.
!!!Ultima zi de înscriere este 17.08.2026, ora 15.00
Concursul se va organiza la sediul S.C. Spital Orășenesc S.R.L. Videle, Șos. Pitești, nr. 54, Oraș Videle și va consta în trei etape:
1. Selectia dosarelor de inscriere – conform calendar atașat
2. proba scrisă – conform calendar atașat
3. proba interviu/practică - data și ora susținerii probei interviu/proba pratică se vor afișa odată cu rezultatele la proba scrisă
Proba scrisă constă în redactarea unei lucrări și/sau  în rezolvarea unor teste-grilă, și testează cunoștințele teoretice necesare ocupării postului pentru care se organizează concursul.
Proba interviu constă în testarea abilităților și aptitudinilor practice ale candidatului în vederea ocupării postului vacant pentru care candidează, și are următoarele criterii de evaluare:
· abilităţi şi cunoştinţe impuse de funcţie;
· capacitatea de analiză şi sinteză;
· motivaţia candidatului;
· comportamentul în situaţiile de criză;
· abilități de comunicare;
· iniţiativă şi creativitate;
Dupa sustinerea fiecarei probe se vor afisa rezultatele în maxim o zi lucrătoare.
Contestațiile se depun în termen de 24 de ore de la data afișării rezultatelor.
Se pot prezenta la urmatoarea etapa numai candidatii declarati admisi la etapa precedentă.
Sunt declarați admiși la proba scrisă candidații care au obținut minimum 50 de puncte; sunt declarați admiși la interviu și/sau proba practică candidații care au obținut minimum 50 de puncte; Punctajul final se calculeaza ca medie aritmetica a punctajelor obtinute la proba scrisa si/sau la proba practica si interviu.
Rezultatele finale vor fi afișate în termen de maxim o zi lucrătoare de la data soluționării contestațiilor. 
Va fi declarat admis pentru ocuparea postului vacant candidatul care va obține cel mai mare punctaj final (calculate ca medie aritmetică a punctajelor obținute la proba scrisă și proba interviu).
Candidații înscrisi trebuie sa aiba asupra lor la intrarea în sala de concurs Cartea de identitate.
Relații suplimentare se pot obține la Compartimentul R.U.S., Șos. Pitești, Nr. 54, Oraș Videle, jud. Teleorman, tel.0247453299 interior 106 sau pe site-ul wwwspitalvidele.ro.



Manager cu delegare de atribuții,
Jr. Mocanu Simona Ramona

